Vat die opstokers by universiteite vas! – praag.co.za — 20 jaar jonk!
Vat die opstokers by universiteite vas!
My dogter is ‘n derdejaarstudent by die Universiteit van Pretoria. Sy sal hierdie jaar haar B.Com voltooi.
Sy berei voor vir haar eksamen en sy moes Woensdag biblioteek toe gaan. Sy was in die biblioteek op die Hatfieldkampus, toe swart betogers haar letterlik hardhandig uitgeboender het “omdat sy nie mag studeer nie”.
Sy moes haar goedjies oppak en padgee uit die bib na die betogers se dreigemente van geweld teen haar.
Die paar wit gesigte wat Woensdagoggend opgedaag het om die swart skare te ondersteun wat Tukkies wil transformeer, is ook vertel hulle moet “voetsek” want die swart betogers soek nie wittes daar nie.
Ek wil net die universiteit se bestuur vra wanneer hulle gaan optree om hierdie moeilikmakers en opstokers vas te vat?
Is dit regverdig teenoor die oorgrote meerderheid van studente, wit en swart, wat graag hulle studies wil voltooi en ten duurste daarvoor betaal?
Hoekom moet hardwerkende en betalende studente gestraf word vir een of ander politieke speletjie en dit met die eindeksamen voor die deur? Dit is verregaande!
‘n Bekommerde Ma
Skrywer praagGepubliseer op 22 Oktober 2015 22 Oktober 2015 Kategorieë Briewe, MeningsSleutelwoord betogings, eindeksamen, universiteite
Vorige Vorige artikel: Xhosa-faksie kla oor ‘oormatige geweld’
Volgende Volgende artikel: Amerikaanse State Department hits betogers aan